open-index/open-wikipedia-markdown huggingface dataset:
விசுவாசராயி கலாவதி

**விசுவாசராயி கலாவதி** (*Viswasarayi Kalavathi*) என்பவர் இந்திய அரசியல்வாதியும் ஆந்திரப் பிரதேச சட்டமன்ற உறுப்பினரும் ஆவார். இவர் ஒய். எஸ். ஆர். காங்கிரசு கட்சியினைச் சேர்ந்தவர். கலாவதி பாலகொண்டா சட்டமன்றத் தொகுதியிருந்து 2014 மற்றும் 2019ஆம் ஆண்டுகளில் நடைபெற்ற சட்டமன்றத் தேர்தலில் போட்டியிட்டு ஆந்திரப் பிரதேச சட்டப் பேரவைக்கு உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
பிரேர்னா கோலி

**மருத்துவர். பிரேர்னா கோலி** (*Prerna Kohli*)  இந்தியாவைச் சேர்ந்த ஒரு  மருத்துவ உளவியலாளர் ஆவார. சமூக சேவகராகவும் எழுத்தாளராகவும் இவர் அறியப்பட்டார். மனநலம் தொடர்பான இவரது பணிக்காக அங்கீகரிக்கப்பட்டு, 2016 ஆம் ஆண்டு இந்தியக் குடியரசுத் தலைவரால் இந்தியாவின் 100 பெண் சாதனையாளர்கள் விருது பெற்றார்.

## தொழில்
பிரேர்னா கோலி அலிகார் முசுலீம் பல்கலைக்கழகத்தில் மருத்துவ உளவியல் பாடத்தில் முனைவர் பட்டம் பெற்றார். அரியானா மாநிலத்திலுள்ள குர்கான் நகரத்தில் 1994  ஆம் ஆண்டில் தனது பயிற்சியைத் தொடங்கினார். இந்தியாவின் பத்திரிகை தகவல் பணியகம்  மற்றும் தேசிய குழந்தைகள் உரிமைகள் பாதுகாப்பு ஆணையம் போன்ற பல்வேறு அரசு குழுக்களுக்கு பிரேர்னா கோலி ஆலோசனைகள் வழங்கியுள்ளார்.

உளவியலாளர் சிந்தனைகள்  என்ற மனநலம் குறித்த புத்தகத்தை பிரேர்னா கோலி எழுதியுள்ளார். சிறைக் கைதிகள் மற்றும் திகார் சிறை மற்றும் அலிகார் சிறை அதிகாரிகளுக்கு மனநலப் பிரச்சினைகளைச் சமாளிக்க இவர் உதவியுள்ளார்.

2016 ஆம் ஆண்டு சனவரி மாதத்தில் நாட்டின் முதல் 100 பெண் சாதனையாளர்களில் ஒருவராக அப்போதைய இந்திய குடியரசுத் தலைவர் பிரணாப் முகர்ச்சியால் இவர் பாராட்டப்பட்டார்.

## மேற்கோள்கள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:இந்திய மனநல மருத்துவர்கள்
பகுப்பு:அரியானா நபர்கள்
சிரத்தா மறுவாழ்வு அறக்கட்டளை

**சிரத்தா மறுவாழ்வு அறக்கட்டளை** (*Shraddha Rehabilitation Foundation*) என்பது 1988  ஆம் ஆண்டில் இந்தியாவின் மகாராட்டிர மாநிலம் மும்பையை தளமாகக் கொண்ட மனநல மருத்துவரான  மருத்துவர் பாரத் வட்வானியால் நிறுவப்பட்ட இலாப நோக்கற்ற ஓர் அமைப்பாகும்  மகாராட்டிராவின்  இராய்கட் மாவட்டம் கர்ச்சத்தை தளமாகக் கொண்ட இந்த அறக்கட்டளையானது, மனநலம் பாதிக்கப்பட்டவர்களைக் கண்டுபிடித்து, மீட்டெடுத்து, மீண்டும் அவர்களது குடும்பத்துடன் ஒன்றிணைப்பதை நோக்கமாகக் கொண்டுள்ளது.

## வரலாறு
1988 ஆம் ஆண்டில், மனநல மருத்துவர்களான மருத்துவர்  பாரத் வட்வானி மற்றும் சுமிதா வட்வானி ஆகியோர் தெருக்களில் அலையும் மனநலம் பாதிக்கப்பட்ட ஆதரவற்றோருக்கான மறுவாழ்வு இல்லத்தைத் தொடங்க முடிவு செய்தனர். ஒரு சிறுவனின் அவலநிலையால் நான் மிகவும் உணர்ச்சிவசப்பட்டேன், நான் அவரை கவனித்துக் கொள்ள முடிவு செய்தேன். சிறுவனுக்கு சிகிச்சை அளித்த பிறகு, அவரது அடையாளத்தை அறிந்து அதிர்ச்சியடைந்தேன். அவர்   மருத்துவ ஆய்வக தொழில்நுட்பத்தில் பட்டயமும் அறிவியல் இளையர் பட்டமும் பெற்றவராவார்.  அவரின் தந்தை ஆந்திராவில் கண்காணிப்பாளராக இருந்தார் என்று மருத்துவர் பாரத் ஒரு செய்தித்தாள் கட்டுரையில் மேற்கோள் காட்டியுள்ளார்.

## பணிகள்
அமைப்பு தொடங்கப்பட்டதில் இருந்து இதுவரை 8000 எண்ணிக்கைக்கும் மேற்பட்ட ஆதரவற்றோர் மீண்டும் அவர்களது குடும்பத்துடன் இணைக்கப்பட்டுள்ளனர். இலக்கை அடைய பல்வேறு தனிநபர்கள் மற்றும் வேல்யூலேப்சு போன்ற பெருநிறுவனங்களுடன் இந்த அறக்கட்டளை கைகோர்க்கிறது.

## மேற்கோள்கள்

## புற இணைப்புகள்
* 

பகுப்பு:இந்தியாவில் உள்ள இலாபநோக்கற்ற நிறுவனங்கள்
ரெட்டி சாந்தி

**ரெட்டி சாந்தி** (*Reddy Shanthi*)(பிறப்பு c. 1969 )  ஆந்திரப் பிரதேசத்தின் சிறீகாகுளம் மாவட்டத்தைச் சேர்ந்த இந்திய அரசியல்வாதி ஆவார். இவர் ஆந்திரப் பிரதேச சட்டப் பேரவை தற்போதைய சட்டமன்ற உறுப்பினர் ஆவார். இவர் ஒய். எஸ். ஆர். காங்கிரஸ் கட்சியின் சார்பாக சிறீகாகுளம் மாவட்டத்தின் பாதப்பட்டினம் சட்டமன்றத் தொகுதியில் போட்டியிட்டு 2019ஆம் ஆண்டு சட்டமன்ற உறுப்பினராகத் தேர்ந்தெடுக்கப்பட்டு பணியாற்றுகிறார்.

## அரசியல்
ரெட்டி சாந்தி 2014 இந்தியப் பொதுத் தேர்தலில் ஸ்ரீகாகுளம் தொகுதியில் போட்டியிட்டு தெலுங்கு தேசம் கட்சியின் ராம் மோகன் நாயுடு கிஞ்சராபுவிடம் 1,27,572 வாக்குகள் வித்தியாசத்தில் தோல்வியடைந்தார்.

பின்னர் 2019ஆம் ஆண்டு ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரசு கட்சி சார்பில் பதப்பட்டினம் தொகுதியில் போட்டியிட்டு சட்டமன்ற உறுப்பினராகத் தேர்வு பெற்றார்.

## வாழ்க்கை
ஆந்திரப் பிரதேசம் ஸ்ரீகாகுளத்தைச் சேர்ந்தவர் ரெட்டி சாந்தி. இவரின் தந்தை பலவலச ராஜசேகரம், முன்னாள் மாநிலங்களவை உறுப்பினராகவும், தாத்தா பாட்டி பாலவலச சங்கம் நாயுடு மற்றும் ருக்மிணம்மா ஆகியோர் ஆந்திராவின் முன்னாள் சட்டமன்ற உறுப்பினராகவும் இருந்தனர். இவர் இந்திய வனப் பணி அதிகாரியான ரெட்டி நாகபூஷண ராவை மணந்தார். இவர்களது மகள் வேதிதா ரெட்டி இந்திய ஆட்சிப் பணி அதிகாரி.

## மேற்கோள்கள்

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
கங்காட்டி சிறீதேவி

**கங்காட்டி சிறீதேவி** (*Kangati Sreedevi*) என்பவர் இந்திய அரசியல்வாதியும் ஆந்திரப் பிரதேச சட்டமன்ற உறுப்பினரும் ஆவார். இவர் ஒய். எஸ். ஆர். காங்கிரசு கட்சியின் உறுப்பினர் ஆவார். இவர் பட்டிகொண்டாவிலிருந்து ஆந்திரப் பிரதேச சட்டப் பேரவைக்கு 2019ஆம் ஆண்டு சட்டமன்ற உறுப்பினராகத் தேர்ந்தெடுக்கப்பட்டார். இவரின் கணவர் கொலை செய்யப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
மேகதொட்டி சுசரிதா

**மேகதொட்டி சுசரிதா** (*Mekathoti Sucharita*) என்பவர் இந்திய அரசியல்வாதி ஆவார். இவர் ஒய். எஸ். ஜெகன் மோகன் ரெட்டி அமைச்சரவையில் ஆந்திரப் பிரதேசத்தின் உள்துறை மற்றும் பேரிடர் மேலாண்மை அமைச்சராக இருந்தவர். இவர் ஒய். எஸ். ஆர். காங்கிரசு கட்சியைச் சேர்ந்தவர்.

## அரசியல் வாழ்க்கை
சுசரிதா 2009ஆம் ஆண்டு முதன்முறையாக பிரதிபடு சட்டமன்றத் தொகுதியிலிருந்து காங்கிரசு சார்பில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். மறைந்த எ. சா. ராஜசேகர ரெட்டி 2003ஆம் ஆண்டு தனது வரலாற்றுச் சிறப்புமிக்க 'பாதயாத்திரை'யின் போது இவரைக் காங்கிரசில் சேர்த்துக்கொண்டார். பிரிக்கப்படாத ஆந்திரப் பிரதேசத்தின் முதலமைச்சராக இருந்த காலத்தில் ஒய். எஸ். ஆரால் ஆதரிக்கப்பட்ட சுசரிதா, 2006ஆம் ஆண்டு ஜில்லா பரிஷத் பிராந்தியத் தொகுதிகளுக்கான தேர்தலில் காங்கிரசு வேட்பாளராக குண்டூரின் பிரங்கிபுரத்தில் வெற்றி பெற்றார்.

2009இல், ஒய். எஸ். ஆர். இவருக்கு குண்டூர் மாவட்டத்தில் உள்ள பிரதிபடு சட்டமன்றத் தொகுதியில் போட்டியிட்டு வாய்ப்பு தந்தார். இவர் இத்தேர்தலில் எளிதாக வெற்றி பெற்றார். செப்டம்பர் 2009-இல் ராஜசேகர் ரெட்டியின் மறைவிற்குப் பின், ஜெகன் மோகன் ரெட்டிக்கு விசுவாசமாக இருந்தார். மார்ச் 2011-இல் ஒய். எஸ். ஆர். காங்கிரசு கட்சியினை ஜெகன் தொடங்கியபோது காங்கிரசிலிருந்து விலகினார். மே 2012இல் நடந்த இடைத்தேர்தலில் இவர் மீண்டும் ஓய். எஸ். ஆர். காங்கிரசு கட்சியின் சார்பில் போட்டியிட்டு வெற்றி பெற்றார்.

2014ஆம் ஆண்டு தெலுங்கு தேசம் கட்சிக்குத் தனது இடத்தை விட்டுக்கொடுத்த போதிலும், ஒய். எஸ். ஆர். குடும்பத்திற்கு சுசரிதாவின் விசுவாசத்திற்கு வெகுமதியாக ஜெகன் மீண்டும் 2019 சட்டமன்றத் தேர்தலில் இவருக்கு வாய்ப்பளித்தார். இவர் ஜனசேனா கட்சியில் இணைந்த தெலுங்கு தேசம் கட்சியின் முன்னாள் அமைச்சர் டி மாணிக்ய வர பிரசாத் மற்றும் ஜனசேனா கட்சியில் சேர்ந்த முன்னாள் அமைச்சர் இரவேலா கிசோர் பாபு ஆகிய இருவரையும் தோற்கடித்தார்.

## வாழ்க்கை
குண்டூரில் உள்ள பிரங்கிபுரத்தைச் சேர்ந்த சுசரிதா, மத்தியப்பிரதேசத்தின் ஜபல்பூரில் வருமான வரி ஆணையராக (மேல்முறையீடு) பணிபுரிந்த அதிகாரியான எம். தயாசாகரை மணந்தார். இவரின் தந்தை என். அங்கராவ் அரசு மருத்துவமனையில் மருத்துவராக இருந்தார். பின்னர் பிரங்கிபுரத்தில் மருத்துவ மனை நடத்தி வந்தார். 1990-இல் அரசியல் அறிவியலில் இளங்கலை கல்வியினை முடித்தார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:குண்டூர் மாவட்ட நபர்கள்
பகுப்பு:1972 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
குற்றிப்புறம் தொடருந்து நிலையம்

**குற்றிப்புறம் தொடருந்து நிலையம்** (*Kuttippuram railway station*, குறியீடு: KTU) என்பது கேரளத்தின் மலப்புரம் மாவட்டத்தில் உள்ள ஒரு தொடருந்து நிலையம் ஆகும். இது  இந்திய இரயில்வேயின் தென்னக இரயில்வே மண்டலத்தின் பாலக்காடு தொடருந்து கோட்டத்தின் கீழ் வருகிறது. 

## வரலாறு
குற்றிப்புறத்திற்கு அருகில் உள்ள தொடருந்து நிலையங்களில் ஒன்றான திரூர் தொடருந்து நிலையமானது கேரத்தின்  பழமையான தொடருந்து நிலையம் ஆகும்.  திரூரில் இருந்து பேப்பூர் வரையிலான இருப்புப் பாதை மாநிலத்தின் பழமையான இருப்புப் பாதையாகும், இது தானூர், பரப்பனங்காடி மற்றும் வள்ளிக்குன்னு தொர்ருந்து நிலையங்களையும் கொண்டுள்ளது.  திரூர் - பேப்பூர் தொடருந்து பாதை 1861, மார்ச் 12 இல் செயல்படத் தொடங்கியது.  அதே ஆண்டில், திருரூரில் இருந்து குட்டிப்புரம் வரை திருநாவாய் வழியாக இருப்புப் பாதை அமைக்கப்பட்டு, 1861 மே முதல் நாளில் இருந்து செயல்படத் தொடங்கியது  குற்றிப்புறம் தொடருந்து நிலையம் மாநிலத்தின் பழமையான தொடருந்து நிலையங்களில் ஒன்றாகும்.  பின்னர் 1862 இல், குற்றிப்புறத்தில் இருந்து பட்டாம்பி வரை இருப்புப் பாதை விரிவுபடுத்தப்பட்டது, பின்னர் அது மீண்டும் அதே ஆண்டில் பட்டாம்பியில் இருந்து போத்தனூர் வரை விரிவாக்கப்பட்டது.  பின்னர் 1861-1862 ஆண்டுகளில் உருவாக்கப்பட்ட பேப்பூர் - போதனூர் பாதையின் விரிவாக்கமாக சென்னை - மங்களூர் இருப்புப் பாதை உருவாக்கப்பட்டது. 

## மேலும் பார்க்கவும்

* குற்றிப்புறம்
* குற்றிப்புறம் பாலம்
* பாரதப்புழா

## மேற்கோள்கள்

பகுப்பு:பாலக்காடு தொடருந்து கோட்டம்
பகுப்பு:மலப்புறம் மாவட்டத்திலுள்ள தொடருந்து நிலையங்கள்
பள்ளிக்கல் பசார்

thumb|பள்ளிக்கல் பஜாரின் குழந்தைகள்
thumb|பள்ளிக்கல் பஜார் டி-ஜங்ஷனில் உள்ள சுன்னி மதரஸா
**பள்ளிக்கல்** (*Pallikkal Bazar*) என்பது இந்தியாவின் கேரள மாநிலத்தின் மலப்புரம் மாவட்டத்தில் உள்ள கொண்டோட்டி வட்டத்தில் உள்ள T- வடிவ நகரம், கிராமம் மற்றும் கிராம ஊராட்சி ஆகும்.

கரிப்பூரில் உள்ள கோழிக்கோடு பன்னாட்டு வானூர்தி நிலையம் பள்ளிக்கல் அருகே உள்ளது.

பள்ளிக்கல் பஜார் &nbsp;கோழிக்கோடு பல்கலைக்கழகத்திலிருந்தும், கொண்டோட்டியிலிருந்தும் 5 கி.மீ. தொலைவில் உள்ளது.

கேரளாவின் முதல் அக்ஷயா மையம் பள்ளிக்கல் கிராம ஊராட்சியில் தொடங்கப்பட்டது. ஏ.எம்.எல்.பி பள்ளி பள்ளிக்கல் பசாரில் உள்ளது.

## முன்மொழியப்பட்ட கரிப்பூர்-கொண்டோட்டி நகராட்சி
முன்மொழியப்பட்டள்ள கரிப்பூர்-கொண்டோட்டி நகராட்சியில் அடங்கியுள்ள பகுதிகள் பின்வறுமாறு;

* கொண்டோட்டி ஊராட்சி (கொண்டோட்டி கிராமங்கள் மற்றும் கரிப்பூரின் ஒரு பகுதி)
* நெடியிருப்பு ஊராட்சி (நெடியிருப்பு கிராமங்கள் மற்றும் கரிப்பூரின் ஒரு பகுதி)
* பள்ளிக்கல் ஊராட்சி (பள்ளிக்கல் கிராமங்கள் மற்றும் கரிப்பூரின் ஒரு பகுதி)
* புலிக்கல் ஊராட்சி
* செருகாவு ஊராட்சி
* வாழையூர் ஊராட்சி

**மொத்த பரப்பளவு:** 122.99&nbsp;கி.மீ. 2

**மொத்த மக்கள் தொகை (1991 மக்கள் தொகை கணக்கெடுப்பு):** 152,839

## மக்கள்தொகையியல்
 இந்திய மக்கள் தொகை கணக்கெடுப்பின் படி, பள்ளிக்கல்லின் மொத்த மக்கள் தொகை 38166 ஆகும். இதில் ஆண்களின் எண்ணிக்கை  18945 என்றும், பெண்களின் எண்ணிக்கை 19221 என்றும் உள்ளது.

## போக்குவரத்து
கோழிக்கோடு பன்னாட்டு வானூர்தி நிலையம் பள்ளிக்கல் ஊராட்சியில் அமைந்துள்ளது. இது  பள்ளிக்கல் பஜார் ஊரிலிருந்து 7 கி.மீ. தொலைவில் அமைந்துள்ளது.

அருகிலுள்ள தொடருந்து நிலையங்கள் ஃபெரோக், பரப்பனங்காடி, வள்ளிக்குன்னு தொடருந்து நிலையங்கள் ஆகும். அருகில் உள்ள பெரிய தொடருந்து நிலையம் 20 கி.மீ. தொலைவில் உள்ள கோழிக்கோடு தொடருந்து நிலையம் ஆகும்.

பள்ளிக்கல் பஜார் நகரம் மற்றும் சுற்றியுள்ள பகுதிகள் சாலை மற்றும் உள்ளூர் பேருந்து போக்குவரத்து அமைப்புகளால் நன்கு இணைக்கப்பட்டுள்ளன. தேசிய நெடுஞ்சாலை 66 மற்றும் தேசிய நெடுஞ்சாலை 966 பள்ளிக்கல் பஜாரில் இருந்து முறையே 2.5 கி.மீ. மற்றும் 3 கி.மீ. தொலைவில் உள்ளன. இந்த நகரம் கக்கஞ்சேரி-கொட்டாபுரம் சாலையில் அமைந்துள்ளது, இது ஒரு முக்கிய சாலையாகும். இச்சாலை தே.நெ-66 மற்றும் தே.நெ-966 இக்கு இடையேயான முக்கிய இணைப்பாகவும் உள்ளது.

## காட்சியகம்

படிமம்:AMUPS_PALLIKKAL.jpg|alt=AMUPS school|ஏ.எம்.யூ.பி.எஸ் பள்ளி
படிமம்:Pallikkal_Kavu.jpg|alt=Pallikkal Kavu|பள்ளிக்கல் காவு
படிமம்:AMUPS_PALLIKKAL-ONAM.jpg|alt=Onam Festival at AMUPS school|ஏ.எம்.யூ.பி.எஸ் பள்ளியில் ஓணம் பண்டிகை
படிமம்:Hidayathu_Sibyan_Madrassa,_Pallikkal_Bazar.jpg|alt=Hidayathu Sibyan Madhrassah|ஹிதாயத்து சிப்யான் மத்ரஸா
படிமம்:Pallikkal_School.jpg|alt=Pallikkal school|பள்ளிக்கல் பள்ளி


## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
உபாசனா மொகாபத்ரா

**உபாசனா மொகபத்ரா** (*Upasna Mohapatra*) பாரதிய ஜனதா கட்சியின் இளைஞர் அணியின் தலைவர் ஆவார்.

## வாழ்க்கை
சிப்பாய் கலகத்திற்கு (1857) முன்பே பிரித்தானிய ஆட்சியாளர்களுக்கு எதிரான முதல் கிளர்ச்சியாக (1817) கிழக்கிந்தியாவில் பைகா கலகத்தின் முன்னோடியாக இருந்த பக்ஷி ஜகபந்து பித்யாதரின் கொள்ளுப்பேத்தி ஆவார். இவர் ஒடிசாவின் பிரம்மகிரி, மொகாபத்ராவைச் சேர்ந்தவர். ஒடிசா காங்கிரசின் தலைவராக இருந்த இலாலாதேந்து பித்யாதர் மொகபத்ரா இவரின் தந்தை ஆவார். இவர் புவனேசுவரம் மற்றும் கட்டாக்கில் உள்ள இரண்டு தனியார்ப் பள்ளிகளில் கல்வி கற்றார். 2015 முதல் மும்பை சோபியா கல்லூரியில் உயர் படிப்பைத் தொடர்ந்தார்.

## அரசியல்
மொகாபத்ரா தனது அரசியல் வாழ்க்கையை அக்டோபர் 2017 வரை உறுதிப்படுத்தவில்லை என்றாலும் இவர் 2014 பொதுத் தேர்தல்களில் தீவிரமாகச் செயல்பட்டார். பல அரசியல் மற்றும் சமூக விடயங்களில் குரல் எழுப்பிய பிறகு இவர் அரசியல் வெளிச்சத்திலிருந்தார்.

14 அக்டோபர் 2017 அன்று தர்மேந்திர பிரதான் தலைமையில் பாஜகவில் சேர்ந்தார். இவர் ஆகத்து 2018-இல் பாஜகவின் மாநில ஒருங்கிணைப்பாளராகவும், மோதி ஆதரவு பிரச்சாரத்தின் மாநில ஒருங்கிணைப்பாளராகவும் நியமிக்கப்பட்டார்.

2019 சட்டமன்றத் தேர்தலில் தனது மாமா லலிதேந்து பித்யாதர் மொகாபத்ராவிற்காக பிரம்மகிரி சட்டமன்றத் தேர்தலில் பிரச்சாரத்தை உபாசனா முன்னின்று நடத்தினார். இங்கு இவர் பிரம்மகிரியின் இடத்தைப் பிடித்தார். தற்போது பிரம்மகிரி சட்டமன்றத் தொகுதியின் சட்டமன்ற உறுப்பினராகவும் உள்ளார்.

## திருமணம்
சூன் 2019இல், தேர்தல் முடிவுகள் அறிவிக்கப்பட்ட சிறிது நேரத்திலேயே, மும்பையைச் சேர்ந்த தொழிலதிபர் சுப்ரான்சு சேகர் பிசுவாலுடன் உபாசனா புவனேசுவரத்தில் ஒரு முறையான விழாவில் நிச்சயதார்த்தம் செய்து கொண்டார்.

சுப்ரான்சுவும் உபாசனாவும் 17.02.2021 அன்று நண்பர்கள் மற்றும் குடும்பத்தினரால் முன்னிலையில் திருமணம் செய்து கொண்டனர்.

## சர்ச்சை
மார்ச் 16, 2021 அன்று, மொகாபத்ரா சுமார் 20 பேருடன் சேர்ந்து புவனேசுவரத்தில் உள்ள நயபள்ளியில் ஒரு வீட்டின் குத்தகை தாரர்களைக் கொடுமைப்படுத்தியதாகக் கூறப்படுகிறது. குத்தகை தாரரை தாக்கியதற்காக மகாபத்திரா மீது வழக்குப் பதிவு செய்யப்பட்டு, சம்பவம் தொடர்பாக 17 பேர் கைது செய்யப்பட்டனர்.

## மேற்கோள்கள்

பகுப்பு:வாழும் மக்கள்
பகுப்பு:1996 பிறப்புகள்
பகுப்பு:ஒடிசா சட்டமன்ற பெண் உறுப்பினர்கள்
இரஜத் படிதார்

**இரஜத் மனோகர் படிதார்** (பிறப்பு: சூன் 1, 1993) ஓர் இந்தியத் துடுப்பாட்டக்காரர் ஆவார். உள்ளூர் போட்டிகளில் இவர் மத்தியப் பிரதேசத்துக்காகவும், இந்தியன் பிரீமியர் லீக்கில் ராயல் சேலஞ்சர்ஸ் பெங்களூருவுக்காகவும் விளையாடுகிறார். இவர் வலது கை துவக்க நிலை மட்டையாளரும் எதிர்ச்சுழல்பந்துவீச்சாளரும் ஆவார்.

## ஆரம்ப கால வாழ்க்கை
படிதார் சூன் 1, 1993இல் மத்தியப் பிரதேசத்தின் இந்தூரில் பிறந்தார். இவரின் தந்தை ஒரு தொழிலதிபர். துடுப்பாட்ட சங்கத்தில் 8ஆம் வயதில் இவரின் தந்தையாலும் பின்னர் துடுப்பாட்ட அகாதமியில் இவரது தாத்தாவினாலும் சேர்க்கப்பட்டார்.துவக்கத்தில் பந்துவீச்சாளராக இருந்த இவர் தனது 15ஆம் வயது முதல் மட்டையாடத் தீர்மானித்தார்.

## உள்ளூர்ப் போட்டிகள்
2015-16 ரஞ்சிக் கோப்பையில் 30 அக்டோபர் 2015இல் முதல் தரத் துடுப்பாட்டப் போட்டிகளில் அறிமுகமானார். சனவரி 8, 2018இல் 2017–18 மண்டல இ20 லீக்கில் மத்தியப் பிரதேசத்திற்காக இருபது20 போட்டிகளில் அறிமுகமானார் 

## சர்வதேசப் போட்டிகள்
உள்ளூர்ப் போட்டிகள் மற்றும் 2022 ஐபிஎல் பருவத்தில் சிறப்பான திறனை வெளிப்படுத்தியதற்காக, அக்டோபர் மாதத்தில் தென்னாப்பிரிக்காவுக்கு எதிரான தொடருக்கான ஒருநாள் அணியில் இடம் பெற்றார். பின்னர் பிப்ரவரி 2023 இல் நியூசிலாந்துக்கு எதிரான அணியில் சிரேயாஸ் ஐயருக்குப் பதிலாக இடம் பெற்றார். இருப்பினும் இரண்டு முறையும் விளையாடும் அணியில் இடம் பெறவில்லை.

திசம்பர் 21, 2023இல் தென்னாப்பிரிக்காவுக்கு எதிராக ஒருநாள் போட்டியில் அறிமுகமானார், அதில் 16 பந்துகளில் 22 ஓட்டங்கள் எடுத்தார்.

சனவரி 2024 இல், இங்கிலாந்துக்கு எதிரான தேர்வுத் தொடரின் முதல் இரண்டு போட்டிகளுக்கான இந்திய அணியில் விராட் கோலிக்கு மாற்றாக இவர் பெயரிடப்பட்டார்.  2 பிப்ரவரி 2024 அன்று தொடரின் இரண்டாவது போட்டியில் அறிமுகமானார், முதல் ஆட்டப்பகுதியில் 32 ஓட்டங்கள் எடுத்தார்.

## மேற்கோள்கள்

## வெளி இணைப்புகள்

* 

பகுப்பு:ராயல் சேலஞ்சர்ஸ் பெங்களூர் அணி வீரர்கள்
பகுப்பு:வாழும் மக்கள்
பகுப்பு:1993 பிறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்டக்காரர்கள்
தண்டுவான்

**தண்டுவான்** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்குக் கிழக்கே சுமார் 10 கிலோமீட்டர் தூரத்தில் அமைந்துள்ளது.

## பாடசாலைகள்
மு/தண்டுவான் அரசினர் தமிழ் கலவன் பாடசாலை

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
உரூலியா டுயூபரோசா

thumb|விதைப்பை நீரில் வெடிப்பதைக் காணலாம்.
**உரூலியா டுயூபரோசா** (தாவர வகைப்பாட்டியல்:*Ruellia tuberosa, minnieroot, fever root, snapdragon root, sheep potato* (), என்ற பூக்கும் தாவரம்,  முண்மூலிகைக் குடும்பம் சார்ந்த வகையாகும். இதன் தாயகம்  நடு அமெரிக்கா  ஆகும். ஆனால், ஆப்பிரிக்காவின் தன்சானியா, தெற்கு ஆசியா,  தென்கிழக்காசியா ஆகிய நாடுகளில் பரவலாக வளுரம் தாவரயினமாக அறியப்படுகிறது. இத்தாவரம், சராசரியாக 25 செ. மீ. உயரம் வரை வளரும் இயல்புடையது.  பாரம்பரிய மருத்துவம், ஆயுர்வேதம்(diuretic, anti-diabetic), காய்ச்சலடக்கி, வலிநீக்கி,  வயிற்றுப் புண், கொணோறியா போன்ற நோய்களுக்குப் பயனாகிறது.

## மேற்கோள்கள்

## இதையும் காணவும்
* மூலிகைப் பட்டியல் (தமிழ்நாடு)

பகுப்பு:முண்மூலிகைக் குடும்பம்
பகுப்பு:தமிழ்நாட்டின் தாவரங்கள்
இராம அக்ரகாரி பெண்கள் கல்லூரி

**திருமதி இராம அக்ரஹாரி பெண்கள் பட்டப்படிப்பு கல்லூரி** (ராம அக்ரஹரி மஹிலா/பாலிகா மஹாத்வாலயா) என்பது உத்தரப்பிரதேசத்தின் பதேபூரின், தேவிகஞ்ச் நகரத்தின் ராம நகரில் அமைந்துள்ள பெண்களுக்கான கல்விநிலையமாகும். இந்தக் கல்லூரி 2010 ஆம் ஆண்டில் சட்டமன்ற உறுப்பினராக இருந்தவரும், உத்தரபிரதேசத்தின் முன்னாள் நிதி அமைச்சருமான ராதே சியாம் குப்தாவால் நிறுவப்பட்டது.

## படிப்புகள்
இக்கல்லூரியில் கலை(பி. ஏ) மற்றும் அறிவியல் பிரிவுகளில் (பி. எஸ்சி) பாடங்கள் பயிற்றுவிக்கபடுகின்றன. 

### கலைப் பாடங்கள்

* இந்தி இலக்கியம்
* ஆங்கில மொழி
* இந்தி மொழி
* சமஸ்கிருதம்
* சமூக அறிவியல்
* வீட்டு அறிவியல்

### அறிவியல் துறைப் பாடங்கள்

* இயற்பியல்
* வேதியியல்
* கணிதம்
* தாவரவியல்
* விலங்கியல்

## உள்கட்டமைப்பு
கல்லூரிக்கு சொந்தமாகவே கட்டடம் உள்ளது, இதில் சிறந்த ஒலி ஆதாரம் பொருத்தப்பட்ட நன்கு காற்றோட்டமான பெரிய அளவிலான விளக்குகள் கொண்ட அறைகளும், மாணவர்களின் தளபாடங்கள் வாசிப்பு அறைகளும், நூலகமும், ஆய்வகங்களும் போக நிர்வாக கட்டிடம், கழிப்பறைகள், குடிநீர், விளையாட்டு வசதிகள் போன்றவைகளும் உள்ளன.

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்
பகுப்பு:உத்தரப் பிரதேசத்தில் கல்வி
இராஜா நரேந்திர இலால் கான் மகளிர் கல்லூரி

**ராஜா நரேந்திர லால் கான் மகளிர் கல்லூரி** (**கோப் கல்லூரி** அல்லது **ராஜா நரேந்திர லால் கான் மகிளா மகாவித்யாலயா** என்றும் அழைக்கப்படும் தன்னாட்சி பெற்ற இக்கல்லூரி, மேற்கு வங்காளத்தின் மிட்னாபூரில் உள்ள ஒரு இளங்கலை மற்றும் முதுகலைக்கான மகளிர் கல்லூரி ஆகும். 1957 இல் நிறுவப்பட்ட இக்கல்லூரி, வித்யாசாகர் பல்கலைக்கழகத்துடன் இணைக்கப்பட்டுள்ளது.

## வரலாறு
இந்த கல்லூரியின் ஆரம்பம், 1957 ஆகஸ்ட் 22 அன்று வரலாற்றுச் சிறப்புமிக்க கோப் அரண்மனையிலிருந்து தொடங்கியது. 1895 ஆம் ஆண்டில் நரஜோல் மன்னரான **ராஜா நரேந்திர லால் கானின்** காலத்தில் கட்டப்பட்ட வரலாற்றுச் சிறப்புமிக்க கோப் அரண்மனையே இந்த கல்லூரியின் தற்போதைய நிர்வாகக் கட்டிடமாக  உள்ளது. நரஜோல் அரச குடும்பத்தைச் சேர்ந்த ஸ்ரீ அமரேந்திர லால் கானின் மனைவி கான் என்பவரே, இந்த கல்லூரியை நிறுவுவதற்காக அவர்களது கோப் அரண்மனையை நன்கொடையாக வழங்கியுள்ளார். எனவே தான் இந்த கல்லூரிக்கு அந்த கோப் அரண்மனையின் நிறுவனரான, ராஜா நரேந்திர லால் கானின் பெயர் சூட்டப்பட்டது. இந்த அரண்மனை 2006 ஆம் ஆண்டில் மேற்கு வங்க பாரம்பரிய ஆணையத்தால் (சட்டம் IX of 2001) ஒரு பாரம்பரிய கட்டிடமாக அறிவிக்கப்பட்டது குறிப்பிடத்தக்கது. இந்த கல்லூரி ஆரம்பத்தில் கல்கத்தா பல்கலைக்கழகத்துடன் இணைக்கப்பட்டிருந்தது. 1986 ஆம் ஆண்டில்,  கல்கத்தா பல்கலைக்கழகத்திலிருந்து வித்யாசாகர் பல்கலைக்கழகத்திற்கு இந்த கல்லூரியின் இணைப்பு மாற்றப்பட்டது.  பல்கலைக்கழக மானியக் குழு இந்த  ராஜா நரேந்திர லால் கான் மகளிர் கல்லூரிக்கு 2018-19 அமர்வில் இருந்து தன்னாட்சி அந்தஸ்தை வழங்கியதிலிருந்து, சிறந்த தன்னாட்சிக் கல்லூரியாக இயங்கிவருகிறது.

## அமைவிடம்
இந்தக் கல்லூரி மேற்கு மெடினிபூர் மாவட்டத்தில் உள்ள கங்காபட்டி என்னும் கிராமப் பஞ்சாயத்தில் அமைந்துள்ளது. தென்கிழக்கு ரயில்வே கீழ் உள்ள மிட்னாபூர் ரயில் நிலையத்திலிருந்து 2 கி.மீ. தொலைவிலும், கரக்பூர் ரயில் நிலையத்திலிருந்து 14 கி.மீ. தொலைவிலும் இக்கல்லூரி உள்ளது, மேலும் மிட்னாபூர் மத்திய பேருந்து நிலையம், இக்கல்லூரியிலிருந்து 3 கி. மீ. தொலைவிலேயே உள்ளது.

## துறைகள் மற்றும் படிப்புகள்
இந்தக் கல்லூரியில் அறிவியல் மற்றும் கலைப்பிரிவுகளில் பல்வேறு இளங்கலை மற்றும் முதுகலை படிப்புகளை வழங்கி வருகிறது. மிட்னாபூர் மாவட்டத்தைச் சுற்றியுள்ள பகுதிகளைச் சேர்ந்த கீழ் மற்றும் நடுத்தர வர்க்கத்தைச் சேர்ந்த பெண்களுக்கு இளங்கலை பட்டத்தை கற்பிப்பதை இந்த கல்லூரி தன் முக்கிய நோக்கமாகக் கொண்டுள்ளது. இந்தக் கல்லூரியின் ஒவ்வொரு துறையும் இளங்கலை பட்டப்படிப்புகளை வழங்குகிறது. சில துறைகளால் மட்டுமே முதுகலை படிப்புகளும் வழங்கப்படுகின்றன.

### அறிவியல்
அறிவியல் பிரிவில் வேதியியல், இயற்பியல், கணிதம், கணினி அறிவியல் மற்றும் பயன்பாடு, தாவரவியல், விலங்கியல், உடலியல், நுண்ணுயிரியல், பொருளாதாரம் மற்றும் ஊட்டச்சத்து துறைகளில் பாடங்கள் கற்றுத்தரப்படுகின்றன.

### கலை
கலைப் பிரிவில் பெங்காலி, ஆங்கிலம், இந்தி, சமஸ்கிருதம், வரலாறு, அரசியல் அறிவியல், தத்துவம், புவியியல், கல்வி, உடற்கல்வி, இசை, மனித உரிமைகள் மற்றும் உளவியல் துறைகளில் பாடங்கள் கற்றுத்தரப்படுகின்றன.

## அங்கீகாரம்
ராஜா நரேந்திர லால் கான் மகளிர் கல்லூரி தேசிய மதிப்பீடு மற்றும் அங்கீகார கவுன்சிலால் (என்ஏஏசி) மறு அங்கீகாரம் பெற்று **ஏ தரத்தை** அடைந்துள்ளது. மேலும் இக்கல்லூரி பல்கலைக்கழக மானியக் குழுவினாலும் அங்கீகரிக்கப்பட்டுள்ளது.

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
பூர்ணி தேவி சவுத்ரி பெண்கள் கல்லூரி

**பூர்ணி தேவி சவுத்ரி பெண்கள் கல்லூரி** என்பது 2004 ஆம் ஆண்டில் மேற்கு வங்காளத்தின் பிர்பூம் மாவட்டத்தின் போல்பூரில் நிறுவப்பட்ட   பெண்களுக்கான கல்லூரி ஆகும். இளங்கலை படிப்புகளை வழங்கும் இது பர்த்வான் பல்கலைக்கழகத்துடன் இணைக்கப்பட்டுள்ளது. 

**ஸ்ரீ சந்திரநாத சின்ஹா** என்பவரைத் தலைவராகக்கொன்டு தற்போது இந்தக்கல்லூரி இயங்கிவருகிறது.

## துறைகள்

### கலை

* பெங்காலி
* ஆங்கிலம்
* சமஸ்கிருதம்
* வரலாறு
* சமூக அறிவியல்
* அரசியல் அறிவியல்
* நிலவியல்
* இசை

### அறிவியல்

* புவியியல்

## அங்கீகாரம்
இக்கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது .

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
ஜொன்னலகட்டா பத்மாவதி

**ஜொன்னலகடா பத்மாவதி** (*Jonnalagadda Padmavathy*) என்பவர் ஆந்திரப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் 2019 ஆந்திரப் பிரதேச சட்டமன்றத் தேர்தலில் சிங்கனமலை சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.

## இளமை
பத்மாவதி ஜே. சென்னகேசவுலு மற்றும் ஜே. நிர்மலா தேவி ஆகியோருக்கு மகளாக 1979ஆம் ஆண்டு ஆந்திரப் பிரதேசத்தின் நெல்லூரில் பிறந்தார். இவர் முதுநிலை தொழில்நுட்பக் கல்வியினை ஜவகர்லால் நேரு தொழில்நுட்பப் பல்கலைக்கழகத்தின் பொறியியல் கல்லூரியில் (அனந்தபூர்) முடித்தார்.

## அரசியல் வாழ்க்கை
2014ஆம் ஆண்டு ஒய். எஸ். ஆர். காங்கிரஸ் கட்சியில் சேர்ந்த பத்மாவதி, 2014ஆம் ஆண்டு ஆந்திரப் பிரதேச சட்டப் பேரவைத் தேர்தலில் சிங்கனமலைத் தொகுதியில் போட்டியிட்டு தெலுங்கு தேசக் கட்சி வேட்பாளர் பி. யாமினிபாலாவிடம் 4,584 வாக்குகள் வித்தியாசத்தில் தோல்வியடைந்தார். பின்னர் பத்மாவதி 2019 சட்டமன்றத் தேர்தலில் சிங்கனமலைத் தொகுதியில் மீண்டும் போட்டியிட்டு தெலுங்கு தேசம் கட்சி வேட்பாளர் பண்டாரு சுரவாணி சிறீயை விட 46,242 வாக்குகள் கூடுதலாகப் பெற்று வெற்றி பெற்று முதல் முறையாகச் சட்டமன்ற உறுப்பினராக ஆனார்.

## சாதனைகள்
கோவிட்-19 தொற்றின் போது மக்களுக்காகச் சேவை செய்யும் மருத்துவர்களின் உயிரைப் பாதுகாக்கும் ஓர் கண்டுபிடிப்பை உருவாக்கியதற்காகத் தேசிய ஆராய்ச்சி மற்றும் மேம்பாட்டுக் கழகம் ஏற்பாடு செய்த புதுமைப் போட்டியில் பத்மாவதி வடிவமைத்த வளிமண்டல அறைக்குச் சிறப்பு அங்கீகாரத்தைப் பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:1979 பிறப்புகள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
பிராசிகா ஓலரேசியா

***பிராசிகா ஓலரேசியா*** (வகைப்பாட்டியல்:*Brassica oleracea*) என்ற தாவரயினம், பிராசிகேசியே (Brassicaceae) தாவரக்குடும்பத்தைச் சேர்ந்ததாகும். இதில் முட்டைக்கோஸ், பிரோக்கோலி, காலிஃபிளவர், பரட்டைக்கீரை, பிரசல்சு முளைகள், கொலார்ட் கீரைகள், சவோய் முட்டைக்கோசு, பசம்நூல்கோல் மற்றும் கைலான் போன்ற காய்கறிகளாகப் பயன்படுத்தப்படும் பல பொதுவான பயிர் சாகுபடிகள்,  இவ்வகையின் கீழ் அமைகிறது.

இதன் பயிரிடப்படாத வடிவம், **காட்டு முட்டைக்கோசு** ஆகும். இது கடலோர தெற்கு மற்றும் மேற்கு ஐரோப்பாவின் தெற்கு, மேற்குக் கடலோரப் பகுதிகளுக்கு உரிய தாவரயினமாகும். அவ்வாழிடத்தின் உப்பு, சுண்ணாம்பு சத்தினைத் தாங்கி வளர்வதால்,கடினமான தாவரமாகத் திகழ்கிறது. எடுத்துக்காட்டாக, ஆங்கில கால்வாயின் இருபுறமும் உள்ள சுண்ணாம்பு பாறைகள் அதிகமுள்ள வாழிடமாக உள்ளன.  காட்டின *பி. ஒலரேசியா* (*B. oleracea)* 3-7 அடி உயரமான இருபதாண்டு தாவரமாகும்.
thumb|''B. oleracea'' Botrytis group (cauliflower)

### பயிர்வகைகள்

## குறிப்புகள்

## மேற்கோள்கள்

பகுப்பு:ஐரோப்பியத் தாவரங்கள்
பகுப்பு:இலத்தீன் வார்த்தைகளைக் கொண்ட கட்டுரைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:தாவரவியல் பெயருடையக் கட்டுரைகள்
பகுப்பு:கீரைகள்
அலிப்பூர்துவார் மகிளா மகாவித்தியாலயா

**அலிப்பூர்துவார் மகிளா மகாவித்யாலயா**, என்பது அலிபுர்துவாரில் 2007 இல் நிறுவப்பட்ட பெண்கள் கல்லூரி ஆகும். கலைப்பிரிவில் இளங்கலை படிப்புகளை வழங்கும் இக்கல்ல்லூரியின் நிலைய வளாகம் அலிபுர்துவார் மாவட்டத்தில் உள்ளது. இக்கல்லூரி வடக்கு வங்காள பல்கலைக்கழகத்துடன் இணைக்கப்பட்டுள்ளது. 

ஆரம்பத்தில் தற்காலிக கட்டிடத்தில் இயங்கி வந்த் இக்கல்லூரி தற்போது, சொந்தமான இரண்டு கட்டிடங்களைக் கொண்டுள்ளது. பிப்ரவரி 19, 2012 அன்று கல்லூரி அதன் சொந்த கட்டிடத்திற்கு மாற்றப்பட்டது. இங்கு இளங்கலைப் படிப்புகளோடு, பல திறன் மேம்பாட்டு படிப்புகள் மற்றும் வாழ்வாதார பயிற்சி திட்டங்களையும் வழங்கி வருகிறது. 

சமூகத்தின் பொருளாதார மற்றும் சமூக ரீதியாக சவாலான பிரிவுகளைச் சேர்ந்த முதல் தலைமுறை கற்பவர்களான பெண் மாணவர்களுக்கு சேவை செய்யும் ஒரு கல்வி நிறுவனம் என்ற நோக்கத்துடன் பணிபுரியும் இக்கல்லூரி, தேர்தல் எழுத்தறிவு மன்றம், நாட்டு நலப்பணித்திட்ட பிரிவு மற்றும் சுற்றுச்சூழல் மன்றம் போன்றவைகளின் வழியாக பல்வேறு புதுமையான சமூகப் பங்களிப்புகள் செய்யப்பட்டு வருகின்றன. **WARMTH** என்ற முயற்சியின் கீழ், அவர்கள் தேவைப்படுபவர்களுக்காக நிரந்தர ஆடை வங்கியை நடத்துகிறார்கள். வன கிராமங்கள் போன்ற தொலைதூர பகுதிகளிலும் துணி விநியோக முகாம்களை நடத்துகின்றனர். அவர்களின் மற்றொரு முயற்சி **பிரயாஸ்** என்பதாகும். இந்த நடவடிக்கையின் கீழ் அவர்கள் பள்ளி மாணவர்களுக்கு புத்தகங்களை விநியோகிக்கின்றனர்.

## துறைகள்

### கலைப்பிரிவு

* பெங்காலி
* ஆங்கிலம்
* வரலாறு
* சமஸ்கிருதம்
* அரசியல் அறிவியல்
* தத்துவம்
* சமூகவியல்
* கல்வி
* உடற்கல்வி

## அங்கீகாரம்
இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.  கல்லூரி அவர்களின் முதல் சுழற்சியில் (2019 மார்ச்) CGPA 1.99 உடன் தேசிய மதிப்பீடு மற்றும் தரச்சான்று அவையின் அங்கீகாரத்தையும் பெற்றுள்ளது.

மாற்றுத் திறனாளிகளுக்கான கொள்கைகளை வடிவமைத்துள்ளதோடு, அவர்களுக்கான அனைத்து வசதிகளையும், கட்டமைபுகளையும் ஏற்படுத்தி கொடுத்துள்ளது குறிப்பிடத்தக்கது.

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
குசும் மெக்தெலே

**குசும் மெக்தெலே** (*Kusum Mehdele*)(பிறப்பு: ஆகத்து 15, 1943) ஓர் இந்திய அரசியல்வாதி ஆவார். இவர் மத்தியப் பிரதேச அரசாங்கத்தில் அமைச்சராக பணியாற்றி உள்ளார். இவர் பாரதிய ஜனதா கட்சியின் தலைவர் மற்றும் பன்னா தொகுதியிலிருந்து சட்டசபைக்குத் தேர்ந்தெடுக்கப்பட்டவர். இவர் 1984 முதல் 1990 வரை மூன்று முறை பாரதிய ஜனதா மகளிர் பிரிவு தலைவராகவும், 1984-86 மற்றும் 1995-96-இல் இரண்டு முறை மத்தியப் பிரதேச பாரதிய ஜனதா கட்சியின் துணைத் தலைவராகவும் இருந்துள்ளார்.

2005-இல், பாபுலால் கௌரின் அமைச்சரவையில் பெண்கள் மற்றும் குழந்தைகள் மேம்பாடு மற்றும் வருவாய்த்துறை அமைச்சராகப் பதவி வகித்தார். மேலும் சிவராஜ் சிங் சௌகான்அமைச்சரவையிலும் பதவியைத் தக்க வைத்துக் கொண்டார்.

## மேற்கோள்கள்

பகுப்பு:மத்தியப் பிரதேச சட்டமன்ற மகளிர் உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1943 பிறப்புகள்
பகுப்பு:வாழும் மக்கள்
வினோத் பந்தி

**வினோத் சுந்தர் பந்தி** (*Vinod Panthi*) என்பவர் ஓர் இந்திய அரசியல்வாதி, சமூக சேவகர் மற்றும் மத்தியப் பிரதேசத்தின் பினா சட்டமன்றத் தொகுதியின் முன்னாள் சட்டமன்ற உறுப்பினர் ஆவார். இவர் மத்தியப் பிரதேசத்தின் பாரதிய ஜனதா கட்சியின் உறுப்பினராக 2008-இல் தேர்தலில் வெற்றி பெற்றார். இவர் மத்தியப் பிரதேசத்தின் கோலி இனத்தைச் சேர்ந்தவர்.

## மேற்கோள்கள்

## வெளி இணைப்புகள்
* வினோத் பந்தி, எம்.எல்.ஏ

பகுப்பு:1966 பிறப்புகள்
பகுப்பு:மத்தியப் பிரதேச சட்டமன்ற மகளிர் உறுப்பினர்கள்
பகுப்பு:வாழும் மக்கள்
அரம்பாக் பெண்கள் கல்லூரி

**அரம்பாக் பெண்கள் கல்லூரி**, என்பது  இந்தியாவின் ஹூக்ளி மாவட்டத்தில் உள்ள அரம்பாக்கில் 1995 இல் நிறுவப்பட்ட, ஒரு பெண்கள் கல்லூரி ஆகும்.  கலைப்பிரிவில் இளங்கலை படிப்புகளை வழங்கும் இக்கல்லூரி பர்த்வான் பல்கலைக்கழகத்துடன் இணைக்கப்பட்டுள்ளது. 

ஆகஸ்ட் 30, 1995 அன்று, இக்கல்லூரி முதன்முதலில் பர்த்வான் பல்கலைக்கழகத்திலிருந்து தற்காலிக இணைப்பில் வகுப்புகளை நடத்தியது, இதன் நினைவாக, ஒவ்வொரு ஆண்டும் ஆகஸ்ட் 30 அன்று **கல்லூரி நிறுவன நாள்** என அனுசரிக்கப்படுகிறது. 

## துறைகள்

### கலைப்பிரிவு

* பெங்காலி
* ஆங்கிலம்
* சமஸ்கிருதம்
* வரலாறு
* நிலவியல்
* அரசியல் அறிவியல்
* தத்துவம்
* சமூகவியல்
* கல்வி

## அங்கீகாரம்
இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. 

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
அம்பிகா சாவோ

**அம்பிகா சாவோ** (*Ambika Sao*) என்பவர் மத்தியப் பிரதேச மாநிலத்தைச் சேர்ந்த ஓர் இந்திய அரசியல்வாதி ஆவார். இவர் 1957ஆம் ஆண்டு நடைபெற்ற மத்தியப் பிரதேச சட்டப் பேரவைத் தேர்தலில் வெற்றி பெற்றதன் மூலம் பிரிக்கப்படாத மத்தியப் பிரதேச சட்டமன்றத்தின் முங்கேலி சட்டமன்ற உறுப்பினராகப் பணியாற்றினார். சபா தொகுதியைப் பிரதிநிதித்துவப்படுத்தினார். இவர் அகில பாரதிய இராம ராஜ்ய பரிசத் கட்சியினைச் சார்ந்தவர்.

## மேற்கோள்கள்

பகுப்பு:மத்தியப் பிரதேச சட்டமன்ற மகளிர் உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இறந்த ஆண்டு குறிப்பிடப்படவில்லை
உருங்கியா ரெபென்சு

**உருங்கியா ரெபென்சு** (தாவர வகைப்பாட்டியல்: *Rungia repens*) என்பது  முண்மூலிகைக் குடும்பத்தில் உள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “உருங்கியா” பேரினத்தில், 82 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1832 ஆம் ஆண்டு வெளிவந்துள்ளது. இந்தியா, இலங்கை, மியான்மர், வங்காள தேசம் போன்ற நாடுகளில் இந்தத் தாவரம் காணப்படுகின்றது. இது மருத்துவ ஆய்வில் பயன்படுகின்றது.

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

பகுப்பு:பூக்கும் தாவரங்கள்
பகுப்பு:தாவரவியல் பெயருடையக் கட்டுரைகள்
ஆசன்சோல் பெண்கள் கல்லூரி

**ஆசன்சோல் பெண்கள் கல்லூரி (Asansol Girls' College)** என்பது இந்தியாவின் மேற்கு வங்கத்தில் உள்ள பாஸ்கிம் பர்தமான் மாவட்டத்தில் உள்ள ஆசன்சோலில் உள்ள ஒரு மகளிர் கல்லூரி ஆகும். கலை மற்றும் அறிவியல் பிரிவுகளில் இளங்கலை படிப்புகளை வழங்கும் இக்கல்லூரி,  மேற்கு வங்கத்தின், ஆசன்சோலில் உள்ள காசி நஸ்ருல் பல்கலைக்கழகத்துடன் இணைக்கப்பட்டுள்ளது. 

## வரலாறு
மேற்கு வங்கத்தின் தொழில்துறை பகுதியும்  நிலக்கரி சுரங்கங்கள் நிறைந்த இப்பகுதியில் 1950 ஆம் ஆண்டில் இக்கல்லூரி நிறுவப்பட்டது. அப்போதைய சுரங்க சுகாதார வாரிய மருத்துவர். லலித் மோகன் சென்னின் அயராத முயற்சிகள் மற்றும் அவரது மதிப்பிற்குரிய துணைவி திருமதி கமலா சென்னின் முயற்சியால், மணிமாலா பெண்கள் மேல்நிலைப் பள்ளியின் வளாகத்தில் இக்கல்லூரி தொடங்கப்பட்டது. 1962 ஆம் ஆண்டு இது சொந்தக் கட்டிடத்திற்கு மாற்றப்பட்டது  இந்த காரணத்திற்காக, உள்ளூர் மக்களால் **மணிமாலா கல்லூரி** என்று அறியப்பட்டாலும் அசன்சோல் பெண்கள் கல்லூரி அதன் அதிகாரப்பூர்வ பெயராக இருந்தது. நிறுவன தினத்தன்று, கல்லூரியிலிருந்து மணிமாலா பெண்கள் மேல்நிலைப் பள்ளிக்கு ஊர்வலம் சென்று அதன் ஆரம்ப நிலைக்கு மரியாதை செலுத்துகிறது.

ஆரம்பத்தில், இக்கல்லூரி கல்கத்தா பல்கலைக்கழகத்துடன் இணைக்கப்பட்டிருந்தது. பின்னர் பர்த்வான் பல்கலைக்கழகம் தொடங்கிய பிறகு அந்த பல்கலைக்கழகத்துடன் இணைக்கப்பட்டது .மீண்டும் 24 ஜூன் 2015 முதல், இக்கல்லூரி அசன்சோலின் காசி நஸ்ருல் பல்கலைக்கழகத்துடன் இணைக்கப்பட்டுள்ளது.

## முன்னாள் இணைப்புகள்

* கல்கத்தா பல்கலைக்கழகம்
* பர்த்வான் பல்கலைக்கழகம்

## அங்கீகாரம்
இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.  இந்தக் கல்லூரி டிசம்பர் 2016 இல் 'ஏ லெவல்' சான்றிதழுடன் தேசிய மதிப்பீடு மற்றும் அங்கீகார கவுன்சிலால் (NAAC) மறு அங்கீகாரம் பெற்றுள்ளது  இக்கல்லூரி 2000 ஆம் ஆண்டில் பொன்விழா கொண்டடியுள்ளது.

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
சத்பரா ஏரி

thumb| சத்பரா ஏரி இஸ்கர்டு
thumb| இஸ்காடுவில் உள்ள சத்பரா ஏரியின் டர்க்கைஸ் நிற நீர்
thumb| இஸ்கர்டுவில் உள்ள கிராமத்திலிருந்து சத்பரா ஏரிக் காட்சி
thumb| சத்பரா ஏரி இஸ்கர்டு
thumb| சத்பரா ஏரி இஸ்கர்டு
**சத்பரா சார் ஏரி** ( ) என்பது பாக்கித்தானின் கில்கிட்-பால்டிஸ்தான் பகுதியில் உள்ள இசுகர்டு அருகே உள்ள ஒரு இயற்கை ஏரி. பற்றாக்குறையால் இசுகர்டு பள்ளத்தாக்குக்கு தண்ணீர் வழங்கப்படுகிறது. இது சத்பரா நீரோடையிலிருந்து நீர் வரத்தைப் பெறுகிறது.

சத்பரா ஏரி 2,636 மீட்டர் (8,650) உயரத்தில் அமைந்துள்ளது.&nbsp;அடி) கடல் மட்டத்திற்கு மேல் மற்றும் 2.5 ச.கி.மீ &nbsp; பரப்பளவில் பரவியுள்ளது.

ஏரியின் கீழ்புறத்தில் உள்ள சத்பரா அணை கட்டி முடிக்கப்பட்டதால் சத்பரா ஏரியின் அளவு பெரிதாகியுள்ளது.
## நிலவியல் சிறப்பம்சங்கள்

* தியோசாய் சமவெளியின் உருகும் பனிக்கட்டி ஏரிக்கு முக்கிய நீர் ஆதாரமாக உள்ளது.
* இந்த ஏரி 2.5 ச.கி.மீ அழகிய தீவின் மையத்தில்  உள்ளது. 

## மேலும் பார்க்கவும்

* கில்கிட்-பால்டிஸ்தான்

## மேற்கோள்கள்


## வெளி இணைப்புகள்

* வகாஸ் உஸ்மானின் சத்பரா ஏரியிலிருந்து புகைப்படங்கள்
* - இம்ரான் அகமதுவின் புகைப்பட தொகுப்பு
பகுப்பு:Coordinates on Wikidata
பகுப்பு:பாக்கித்தான் ஏரிகள்
குளூனி மகளிர் கல்லூரி

**குளூனி மகளிர் கல்லூரி**, என்பது இந்திய மாநிலமான மேற்கு வங்காளத்தின் கலிம்போங் மாவட்டத்தில்  1998 ஆம் ஆண்டில் நிறுவப்பட்ட ஒரு பொதுப் பட்டயப் பெண்கள் கல்லூரி ஆகும். கலைப்பிரிவில்  இளங்கலை படிப்புகளை வழங்கும் இது வடக்கு வங்காள பல்கலைக்கழகத்துடன் இணைக்கப்பட்டுள்ளது. 

**குளூனி புனித யோசேப்பு அருட்சகோதரிகள்** என்ற தொண்டுநிறுவனத்தால் இந்த கல்வி நிறுவனம் நிர்வகிக்கப்படுகிறது. மாற்றம் மற்றும் பெண்கள் அதிகாரமளித்தல் ஆகியவற்றில் நம்பிக்கை கொண்டு இக்கல்லூரி இயங்கிவருகிறது.

## அங்கீகாரம்
இக்கல்லூரி, பல்கலைக்கழக மானியக் குழுவின் பிரிவு 2 (எஃப்) மற்றும் 12 (பி) இன் கீழ்  அங்கீகரிக்கப்பட்டுள்ளது. இந்த கல்லூரி 1998 ஆம் ஆண்டில் க்ளூனியின் புனித யோசேப்பு அருட்சகோதரிகளின் பதிவுசெய்யப்பட்ட சங்கத்தால் நிறுவப்பட்டு கிறித்தவ சிறுபான்மை கல்வி நிலையமாக இயங்கிவருகிறது.

## துறைகள்

### கலைப்பிரிவு

* நேபாளி
* ஆங்கிலம்
* இந்தி
* வரலாறு
* நிலவியல்
* சமூகவியல்
* அரசியல் அறிவியல்
* கல்வி 
* வணிகவியல்
* கணினி அறிவியல்

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
அமினுடின் அருண்

டத்தோ செரி உத்தாமா **அமினுடின் அருண்** (ஆங்கிலம்; மலாய்: *Aminuddin bin Harun*; சீனம்: 阿敏努丁·哈仑; சாவி: أمين الدين بن هارون ; (பிறப்பு: 2 சனவரி 1967) என்பவர்; 2018 மே மாதம் தொடங்கி மலேசியா, நெகிரி செம்பிலான் மாநிலத்தின் 11-ஆவது நெகிரி செம்பிலான் மந்திரி பெசாராக பதவி வகிக்கின்றார்.

மார்ச் 2008 முதல் சிக்காமட் சட்டமன்றத் தொகுதி உறுப்பினராகவும்; நவம்பர் 2022 முதல் போர்டிக்சன் மக்களவைத் தொகுதியின் மலேசிய மக்களவை உறுப்பினராகவும் சேவை செய்து வருகிறார்.

முன்பு பாக்காத்தான் ராக்யாட் என்று அழைக்கப்பட்ட தற்போதைய பாக்காத்தான் அரப்பான் கூட்டணியின் ஓர் உறுப்புக் கட்சியான மக்கள் நீதிக் கட்சி கட்சியின் துணைத் தலைவராக 2022 சூலை மாதத்தில் இருந்து சேவை செய்து வருகிறார்.

அத்துடன் 2017 ஆகஸ்டு மாதத்தில் இருந்து நெகிரி செம்பிலான் மாநிலத்தின் பாக்காத்தான் அரப்பான் கூட்டணியின் தலைவராகவும் செயலாற்றி வருகிறார். இதற்கு முன்னர் பாரிசான் நேசனல் கூட்டணியின் உறுப்புக் கட்சியான அம்னோவின் மூத்த உறுப்பினராகவும் பணியாற்றி உள்ளார்.

## வாழ்க்கை

அமினுடின் 2 ஜனவரி 1967 அன்று நெகிரி செம்பிலான் போர்ட்டிக்சன் மாவட்டத்தில் உள்ள கம்போங் கம்போங் பச்சித்தானில் பிறந்தார். மாரா தொழில்நுட்ப பல்கலைக்கழகத்தில் வணிகத் துறையில் படிப்பைத் தொடர்வதற்கு முன்பு, போர்ட்டிக்சன் நகரில் உள்ள தானா மேரா தேசிய இடைநிலைப் பள்ளியில் கல்வி பயின்றார்.

பின்னர் 1991 முதல் 1995 வரை மலேசிய ஊழல் தடுப்பு ஆணையத்தின் விசாரணை அதிகாரியாகப் பணியாற்றினார். 1995-இல், கோல்டன் ஹோப் நிறுவனத்தில் உற்பத்தி மேலாண்மைத் தலைவராகச் சேர்ந்தார்.

### மந்திரி பெசார் பதவி

1999-இல் பாக்காத்தான் அரப்பான் கூட்டணியில் சேருவதற்கு முன்பு, அமினுடின் அருண் அம்னோவின் உறுப்பினராகவும், அம்னோ கம்போங் பச்சித்தான் கிளையின் செயலாளராகவும் (1995-1998); மற்றும் ஜிம்மா மாநில சட்டமன்றத்தின் அம்னோ இளைஞர் செயலாளராகவும் (1997-1998) சேவை செய்தார்.

2018 மலேசியப் பொதுத் தேர்தலில் நெகிரி செம்பிலானில் பாக்காத்தான் அரப்பான் கூட்டணி வெற்றி பெற்றதைத் தொடர்ந்து, அவர் 12 மே 2018 அன்று கோலா பிலாவில் உள்ள இசுதானா செரி மெனாந்தியில் நெகிரி செம்பிலான் மந்திரி பெசாராக பதவியேற்றார்.

வான் அஸ்னி வான் யூசோப் என்பவரை மணந்த இவருக்கு மூன்று ஆண் குழந்தைகள்; மற்றும் இரண்டு பெண் குழந்தைகள் என ஐந்து குழந்தைகள் உள்ளனர்.

## தேர்தல் முடிவுகள்

## விருதுகள்
*  :
**  - Order of Loyalty to Negeri Sembilan (**SSNS**) – **Dato' Seri** (2019)
**  - Order of Loyalty to Negeri Sembilan (**SUNS**) – **Dato' Seri Utama** (2024)

## மேற்கோள்கள்

## மேலும் காண்க

* நெகிரி செம்பிலான் மாநில சட்டமன்றம்
* நெகிரி செம்பிலான் மந்திரி பெசார்
* போர்ட்டிக்சன்
* போர்டிக்சன் மக்களவைத் தொகுதி
* மலேசியப் பொதுத் தேர்தல், 2022

## வெளி இணைப்புகள்

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:மலேசிய முசுலிம்கள்
பகுப்பு:மலேசிய முசுலிம் அரசியல்வாதிகள்
பகுப்பு:நெகிரி செம்பிலான் மாநில சட்டமன்ற உறுப்பினர்கள்
பகுப்பு:நெகிரி செம்பிலானின் முதலமைச்சர்கள்
குகாங் ஏரி

**குகாங் ஏரி** (*Gugang Lake*) என்பது தைவானின் கின்மென் கவுண்டியில் உள்ள ஜின்செங் டவுன்ஷிப்பில் உள்ள ஒரு இயற்கை ஏரியாகும் .

## புவியியல்
இந்த ஏரி மலைகளாலும் கரையில் வளர்ந்த வில்லோக்களாலும் சூழப்பட்டுள்ளது. இது நீர்வாழ் பறவைகளின், குறிப்பாக ஐரோப்பிய ஹூப்போக்களின் வாழ்விடமாகும். 

## சிறப்பம்சங்கள்
இந்த ஏரி குகாங் பெவிலியன் மற்றும் டவர் (古崗樓) ஆகியவற்றைக் கொண்டுள்ளது, இது பத்து மாத கட்டுமானப் பணிகளுக்குப் பிறகு 1964 ஆம் ஆண்டில் தைபேயின் தம்சுயியைச் சேர்ந்த ஜுவாங் வு-னானால் கட்டப்பட்டது.  இதன் பெவிலியன் 16 மீட்டர் உயரம் கொண்டது.
thumb| தைவானின் கின்மெனில் உள்ள குகாங் டவர்

## மேற்கோள்கள்

பகுப்பு:Coordinates on Wikidata
பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:தைவான்
கோடூர், மலப்புறம்

alt=Kareeparambu Juma Masjid|thumb| கோடூரில் ஒரு பள்ளிவாசல்
**கோடூர்** (*Kodur, Malappuram*) என்பது  இந்தியாவின், கேரளத்தின், மலப்புரத்தின் ஒரு மக்கள் தொகை கணக்கெடுப்பு ஊர் மற்றும் மலப்புறத்தின் புறநகர்ப் பகுதி ஆகும்.

கோடூர் கிராம ஊராட்சி சுமார் 19 வார்டுகளை உள்ளடக்கியுள்ளது. தாணிக்கல் என்ற வார்டில் கோடூர் ஊராட்சி அலுவலகம் உள்ளது. இது வடக்கு கேரளப் பிராந்தியத்தைச் சேர்ந்தது. இந்த ஊரானது மாவட்ட தலைநகரான மலப்புறத்தின் தெற்கே ஐந்து கி.மீ. தொலைவில் அமைந்துள்ளது. மேலும் மாநிலத் தலைநகரான திருவனந்தபுரத்திலிருந்து 346 கி.மீ. தொலைவில் உள்ளது. இது மலப்புரம் சட்டமன்றத் தொகுதி மற்றும் மலப்புறம் மக்களவைத் தொகுதி ஆகியவற்றிற்கு உட்பட்டது ஆகும். 

## மக்கள்தொகையியல்
 இந்திய  மக்கள் கணக்கெடுப்பின் படி, கோடூரின் மொத்த மக்கள் தொகை 33790 ஆகும். இதில் ஆண்களின் எண்ணிக்கை 16534 என்றும், பெண்களின் எண்ணிக்கை 17256 என்றும் உள்ளது.

## தொடருந்து
கோடூருக்கு 10 கி.மீ.க்கும் குறைவான தொலைவில் எந்த தொடர்ந்து நிலையமும் இல்லை. இப்பகுதியின் முக்கிய தொடருந்து நிலையமான கோழிக்கோடு தொடருந்து நிலையம் இங்கிருந்து  47  கி.மீ. தொலைவில் உள்ளது. 

## வங்கிகள்

# கோடூர் நகர கூட்டுறவு ஊரக வங்கி மேற்குகோடூர்
# கூட்டுறவு வங்கி வலியத்
# கேரள கிராமிய வங்கி தாணிக்கல்
# கூட்டுறவு வங்கி செம்மன்கடவு
# கூட்டுறவு வங்கி நூறடி
# கூட்டுறவு வங்கி உம்மத்தூர்
# கூட்டுறவு வங்கி மேற்கு கோடூர்

## அரசு அலுவலகங்கள்

* தாணிக்கல் ஊராட்சி அலுவலகம்
* பொது சுகாதார மையம் தாணிக்கல்
* வேளாண் அலுவலகம் தாணிக்கல்
* அஞ்சல் நிலையம் செம்மன்கடவு
* செம்மன்கடவு கிராம அலுவலகம்

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
பிரியங்கா ஜோசி

**பிரியங்கா ஜோசி** (Priyanka Joshi) ஓர் இந்திய உயிர்வேதியியலாளர் ஆவார். இவர் பெர்க்லியில் உள்ள கலிபோர்னியா பல்கலைக்கழகத்தில் ஆராய்ச்சி கூட்டாளி ஆவார். இங்கு இவர் கலோரி கட்டுப்பாடு மற்றும் ஆயுட்காலம் மீதான  விளைவு குறித்து ஆய்வு மேற்கொண்டார். முன்னதாக, இவர் கேம்பிரிட்ச்சில் உள்ள டவுனிங் கல்லூரியில் எவரிட் பட்டர்ஃபீல்ட் ஆய்வாளராக இருந்தார். இங்கு இவர் ஆல்சைமர் நோயை ஏற்படுத்தும் என்று கருதப்படும் அமிலாய்ட் பீட்டா போன்ற புரதங்களின் ஒருங்கிணைப்பைப் பாதிக்கும் வளர்சிதை மாற்ற முன்னோடி குறித்து தவறான மடிதல் நோய்களுக்கான பல்கலைக்கழக மையத்தில் பணிபுரிந்தார். 2018ஆம் ஆண்டில், இவர் *[[போர்ப்ஸ்]]* " 30 கீழ் 30 " பட்டியலிலும், அறிவியலாளர்கள் மற்றும் சுகாதாரத்துறையில் கண்டுபிடிப்பாளர்களின் பட்டியலிலும், இங்கிலாந்தின் செல்வாக்கு மிக்க பெண்களின் *வோக்* 25 பட்டியலிலும் பட்டியலிடப்பட்டார்.

## இளமையும் கல்வியும்
ஜோசி 1988-இல் இந்தியாவின் தலைநகர் தில்லியில் பிறந்தார். இவர் தில்லியில் உள்ள *மவுண்ட் கார்மல்* பள்ளியில் பள்ளிப் படிப்பினை முடித்து சாவித்ரிபாய் புலே புனே பல்கலைக்கழகத்தில் உயிரி தொழில்நுட்பத்தில் முதுநிலை அறிவியல் கல்வி கற்றார். இதன் பின்னர்  கேம்பிரிட்ச்சுப் பல்கலைக்கழகத்தில் வேதியியலில் முனைவர் பட்டம் பெற்றார். 2015-இல் கேம்பிரிட்ச்சில் உள்ள கிளேர் அறை மூலம் அறிவியலில் சிறந்த முனைவர் பட்டத்திற்கான சால்ஜே பதக்கம் இவருக்கு வழங்கப்பட்டது.

## பணி
ஜோசி தனது முனைவர் பட்டத்தின் போது, கேம்பிரிட்ச்சு பல்கலைக்கழகத்தின் தவறான மடிதல் நோய்களுக்கான மையத்தில் மருந்துப் பரிசோதனைத் திட்டத்தின் சிறிய மூலக்கூறுகளின் தொகுப்பினை உருவாக்கினார்.

தனது முனைவர் பட்ட ஆய்வினைத் தொடர்ந்து, ஜோசி கேம்பிரிட்ச்சு பல்கலைக்கழகத்தில் டவுனிங் கல்லூரியின் முதுகலை ஆய்வாளராகத் தனது ஆராய்ச்சியைத் தொடர்ந்தார். இங்கு இவர் உடலில் உள்ள வளர்சிதை மாற்றங்கள் போன்ற சிறிய மூலக்கூறுகள் மற்றும் மூளையில் புரதச் சேர்க்கையைத் தடுப்பதில் இவற்றின் சாத்தியமான பங்கு குறித்து ஆய்வினைத் தொடர்ந்தார்.

ஜோசி இந்தியாவில் உள்ள பள்ளி மாணவர்களுடன் பொது ஈடுபாட்டுடன் செயல்பட்டார். பள்ளி மாணவர்களின் அறிவியல் ஈடுபாட்டில் தொடர்பினை ஏற்படுத்த முன்முயற்சியை உருவாக்க இவர் உதவினார். இதன் காரணமாக மாணவர்களுக்கான அறிவியல் சோதனைகள் குறித்த பட்டறைகளை நடத்தியது.

## மேற்கோள்கள்

பகுப்பு:இந்திய உயிர்வேதியியலாளர்கள்
பகுப்பு:வாழும் மக்கள்
மஞ்சு ரே

**மஞ்சு ரே** (*Manju Ray*) மூலக்கூறு என்சைமாலஜி மற்றும் புற்றுநோய் உயிர்வேதியியல் ஆகியவற்றில் நிபுணத்துவம் பெற்ற இந்திய விஞ்ஞானி ஆவார். அவரது ஆராய்ச்சி புற்றுநோய் எதிர்ப்பு மருந்துகளின் வளர்ச்சிக்கும் உயிரணுக்களின் வேறுபாடு செயல்முறையைப் புரிந்துகொள்வதற்கும் குறிப்பிடத்தக்கப் பங்களிப்பை அளித்துள்ளது.  அவரது ஆர்வங்களில் கட்டி உயிர்வேதியியல் மற்றும் மூலக்கூறு நொதியியல் ஆகியவை அடங்கும்.  1989 ஆம் ஆண்டு அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசு வழங்கப்பட்டது, 'உயிரியல் அறிவியல்' பிரிவில் இந்த விருதைப் பெற்ற இரண்டாவது பெண்மணி ஆவார். 

## கல்வி
ரே கல்கத்தா பல்கலைக்கழகத்தின் புகழ்பெற்ற அறிவியல் கல்லூரி வளாகத்தில் 1969-இல் உடலியங்கியலில் முதுநிலை  அறிவியல் பட்டமும் 1975-இல் உயிர் வேதியியலில் முனைவர் பட்டமும் பெற்றார்.

## ஆராய்ச்சி
ரே, இந்திய அறிவியல் சாகுபடி சங்கத்தின் உயிர் வேதியியல் துறையில் தனது ஆராய்ச்சிப் பணியினைத் தொடங்கினார். திசம்பர் 2010 முதல், கொல்கத்தாவில் உள்ள போஸ் நிறுவனத்தில் தகைசால் அறிவியலாளராக இருந்தார். ரேயின் ஆராய்ச்சி, வளர்சிதை மாற்ற வினைகளின் பகுதிப் பொருட்களான மெத்தில்கிளையாக்சலின் உயிரியல் பயன்பாடு குறித்தது. இவரது தொழில் முறை வாழ்க்கையில், இவரும் இவரது குழுவும் தனிமைப்படுத்தப்பட்டு, சுத்திகரிக்கப்பட்ட மெத்தில்கிளையாக்சல் சிதைவு மற்றும் சிதைமாற்றத்தில் ஈடுபட்டுள்ள நொதிகளின் வரிசையை வகைப்படுத்துதல் ஆகும். மருத்துவ பரிசோதனைகளின் முதல் கட்டத்தில் நேர்மறையான முடிவுகள் காணப்பட்ட நிலையில், மெத்தில்கிளையாக்சலின் புற்றுநோய் எதிர்ப்பு பண்புகளைப் படிப்பதிலும் இவர் கவனம் செலுத்தினார்.

## விருதுகள்
* 1975: இந்தியத் தேசிய அறிவியல் கழகம் -உயிரியல் அறிவியலில் இளம் அறிவியலாளர் பதக்கம்
* 1989: உயிரியல் அறிவியலில், அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசு
* 2003: மருத்துவர். ஐ. சி சோப்ரா நினைவு விருது
* 2015: மருத்துவர் ஞான சந்திர கோசு நினைவு விருது

## மேற்கோள்கள்

பகுப்பு:வங்காளப் பெண் அறிவியலாளர்கள்
பகுப்பு:2021 இறப்புகள்
பகுப்பு:1947 பிறப்புகள்
பகுப்பு:வங்காள வேதியியலாளர்கள்
அமில முட்டை

வலது|thumb| 2011 ஆம் ஆண்டு கேட்டலிஸ்ட் அருங்காட்சியகத்தில் அமில முட்டை காட்சிக்கு வைக்கப்பட்டுள்ளது
**அமில முட்டை** (acid egg) மற்றும் **மாண்டேஜஸ்** (montejus) (அல்லது **மான்டே-ஜூஸ்**) (or monte-jus) என்ற சொற்கள் சில நேரங்களில் கடினமான திரவங்களை ஒரு கொள்கலனிலிருந்து மற்றொன்றிற்கு மாற்றுவதற்காக எக்கிக்கு பதிலாக நகரும் பாகங்கள் இல்லாத சாதனத்தைக் குறிக்கவோ சில நேரங்களில் ஒன்றுக்கொன்று மாற்றாகவோ பயன்படுத்தப்படுகின்றன.   இந்த அமைப்பு இயங்குவதற்கான தத்துவம் என்னவென்றால், திரவத்தைக் கொண்ட ஒரு வலுவான பாத்திரம் வாயு அல்லது நீராவி மூலம் அழுத்தப்பட்டு, திரவத்தை ஒரு குழாயில் (பொதுவாக செங்குத்தாக மேல்நோக்கி) செலுத்துகிறது, இதனால் திரவமானது நகர்கிறது. திரவம் மாற்றப்படும் போது, அழுத்தமானது வெளியிடப்படுகிறது. புவிஈர்ப்பு விசையின் வழியாக அதிகமான திரவம் தங்க வைக்கப்படுகிறது. இந்த செயல்முறை சுழற்சி முறையில் இயங்குகிறது. இதே கொள்கையானது தண்ணீரை மேலே ஏறு்றுவதற்குப் பயன்படுத்தப்படுகிறது மற்றும் *காற்று இடப்பெயர்ச்சி எக்கி* அல்லது *இடையறவுபட்ட எரிவாயு-தூக்கு எக்கி* என்று அழைக்கப்படுகிறது, மேலும் எண்ணெய் உருவாகுமிடத்தில் இருந்து எண்ணெயை மேலே கொண்டுவருவதற்குப் பயன்படுத்தப்படுகிறது.  இதன் பயன்பாடு பெரும்பாலும் நவீனமயமாக்கப்பட்ட குழாய்களால் மாற்றப்பட்டது, ஆனால் இது இன்னும் சில நேரங்களில் சிறப்புப் பணிகளுக்கு பயன்படுத்தப்படுகிறது.

## அமில முட்டை
இது மிகவும் அரிக்கும் தன்மையுள்ள கந்தக அமிலத்தைக் கையாள குறிப்பாக வடிவமைக்கப்பட்டது, ஆனால் மற்ற அரிக்கும் தன்மையுள்ள திரவப் பொருட்களை கையாள்வதற்காகவும் நீட்டிக்கப்பட்டது. இது பாரம்பரியமாக பீங்கான் (அரிப்பை எதிர்க்கும்) கொண்டும் மற்றும் கோள வடிவிலும் (அழுத்தத்தைத் தாங்கும்) தயாரிக்கப்பட்டதால் இப்பெயரைப் பெற்றது. 3 அடி விட்டம் மற்றும் 6 அடி நீளம், 40 கன அடி அமிலம் கொண்ட ஒரு உருளை வடிவம் (அரைக்கோள முனைகளுடன்) ஸ்விண்டின் என்பவரால் விவரிக்கப்பட்டது.  கொள்கையளவில், பாத்திரம் திரவத்தால் நிரப்பப்பட்ட பகுதியாகும், பின்னர் அது அழுத்தப்பட்ட காற்றின் காரணமாக உந்தி வெளியேற்றப்படுகிறது. திரவ வெளியேற்றம் மேலிருந்து ஒரு குழாய் வழியாக கிட்டத்தட்ட கப்பலின் அடிப்பகுதிக்கு செல்கிறது. அமில முட்டை காலியாகும்போது, அமுக்கி மற்றும் விநியோக குழாய் இணைப்புகள் வால்வுகளால் மூடப்பட்டு, காற்றழுத்தம் வெளியேறி, பாத்திரம் அமிலத்தால் நிரப்பப்படுகிறது. சுழற்சி மீண்டும் தொடங்கலாம். 

## மாண்டேஜஸ்
சர்க்கரை உற்பத்தியில் பயன்படுத்தப்படும் பிரெஞ்சு கண்டுபிடிப்பு, பகுதியளவு பதப்படுத்தப்பட்ட சர்க்கரை திரவத்தை ஒரு குழாயின் மேல் சுத்திகரிப்புக்கான அடுத்த கட்டத்திற்கு நகர்த்துகிறது. எனவே "மான்டே-ஜூஸ்" அல்லது "ரைஸ் ஜூஸ்" என்று பெயர் பெற்றது. அமில முட்டை போலல்லாமல், இது பாரம்பரியமாக எஃகினால் செய்யப்பட்ட ஒரு செங்குத்து உருளை வடிவ பாத்திரத்தைக் கொண்டுள்ளது, கீழிருந்து ஒரு குழாய் மேல்நோக்கி திரும்பியுள்ளது, மேலும் அது நீராவி மூலம் அழுத்தப்படுகிறது. 

## மேற்கோள்கள்

பகுப்பு:வேதித் தொழிற்துறை
பகுப்பு:வேதியியல் கருவிகள்
பகுப்பு:விசையியக்கக் குழாய்கள்
அந்தமான் மல்லி

**அந்தமான் மல்லி** (தாவர வகைப்பாட்டியல்: *Jasminum andamanicum*) என்ற தாவரயினம், அந்தமான் தீவுகளின் அகணியத் தாவரயினமாக திகழ்கிறது. இத்தாவரயினம் அருகியத் தாவரமாக உள்ளதென கண்டறிந்துள்ளனர். இந்த காட்டுயினம் அணிகலனாக அழகு சார்ந்தவைகளுக்குப் பயனாகிறதென, 1981 ஆம் ஆண்டு அந்தமான் தீவுகளில் கண்டறிந்துள்ளனர். இவ்வினம்,1991 ஆம் ஆண்டில்தான், இத்தீவுகளில் இருப்பதாக பதிவுகள் செய்யப்பட்டன. 'சோல் பே' (Shoal Bay) என்னுமிடத்தில் மேத்யூ, அபிரகாம் ஆகியோர் கண்டறியும் வரை, இத்தாவரயினம் குறித்து தெரியாது. அதிக வெளிச்சமுள்ள இடங்களில், இது பசுந்தாவரயினமாக பசுமை மாறா காடுகளில் வளரும் இயல்புயையதாக திகழ்கிறது.

## வேறு பெயர்கள்
இச்சிற்றினத்தின் பெயரானது,  வேறு/ஒத்த/இணைப் பெயர்களாலும் அழைக்கப்படுகின்றன. பொதுவாக, அதன் அமைப்பு, தோற்றம் கொண்டு இவைகளை இருவகைப் படுத்துகின்றனர். அவை 1) ஒருவகைய(Monotypic) ஒத்த பெயர்கள், 2) வேறுவகைய(Heterotypic) ஒத்த பெயர்கள் என அழைக்கப்படுகின்றன. ஆனால், கீழ்காணும் வேறுவகைய ஒத்த பெயர்கள் மட்டும் உள்ளன.
# *Jasminum balakrishnanii* S.K.Srivast. (1990 publ. 1992)
# *Jasminum unifoliolatum* N.P.Balakr. & N.G.Nair (1982 publ. 1983)

## பேரினச்சொல்லின் தோற்றம்
அரபி மொழியில்,   *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین)  என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில்  இச்சொல்லின் வேறுபட்ட வடிவங்கள்  தோன்றியது எனலாம்.     பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.

## இவற்றையும் காண்க
* மல்லிகை இனங்களின் பட்டியல்
* சங்ககால மலர்கள்

## மேற்கோள்கள்

பகுப்பு:மல்லிப் பேரினம்
பகுப்பு:அகணியத் தாவரங்கள்
பகுப்பு:அகணிய உயிரிகள்
பகுப்பு:தடப்பகுப்புகள்
வித்யா சாகர் குப்தா

**வித்யா சாகர் குப்தா** (*Vidya Sagar Gupta*) இந்தியாவைச் சேர்ந்த ஓர் அரசியல்வாதியாவார். இலக்னோ பல்கலைக்கழகத்தில் கலையியல் இளைஞர் மற்றும் சட்டப்பாடத்தில் இளநிலை பட்டம் ஆகிய கல்வித் தகுதிகளைப் பெற்றிருந்தார். உத்தரப் பிரதேச மாநில அரசியலில்  பாரதிய சனதா கட்சியின் உறுப்பினராகச் செயல்பட்டார். இலக்னோ மாவட்டத்தில் உள்ள இலக்னோ கிழக்குத் தொகுதியில் போட்டியிட்டு உத்தரப் பிரதேச சட்டமன்ற உறுப்பினராகத் தேற்ந்தெடுக்கப்பட்டார்.  பாரதிய சனதா கட்சியால் தனது அரசாங்கத்தை அமைக்க முடியவில்லை என்றாலும் 1996 ஆம் ஆண்டு முதல் 2012 ஆம் ஆண்டு வரை தொடர்ந்து 3 முறை சட்டமன்ற உறுப்பினராகப் பணியாற்றினார். வித்யா சாகர் குப்தா பின்னர் 2019 ஆம் ஆண்டிலும் வெற்றி பெற்றார். யோகி ஆதித்யநாத் தலைமையிலான  பாரதிய சனதா கட்சி அரசாங்கத்தில்  உத்தரப் பிரதேச மாநிலத்தின் தொழில்நுட்பக் கல்வி வாரியத்தின் தலைவராக 3 ஆண்டு காலத்திற்கு நியமிக்கப்பட்டார். மாநிலத்தின் அமைச்சராகவும் இவர் செயல்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:உத்தரப் பிரதேச சட்டமன்ற உறுப்பினர்கள்